Villem Reimani tänav

Villem Reimani tänav on tänav Tallinnas Kesklinna linnaosas Kompassi asumis.Eesti Keele Instituut: Tallinna tänavanimed
pisi|Villem Reimani tänav 9, kauplus-paviljon
Tänav algab Narva maanteelt ja kulgeb üldiselt edelasse. Kompassi väljakul jõuab ta Gonsiori tänavale ja lõpeb seal. Teiste tänavatega tal ühist ristmikku ei ole.

Tänav on tänapäeval 250 m pikk. Kõige suurem majanumber tänaval on tänapäeval 9.

Tänav on ühesuunaline. Sõita tohib Narva maantee poolt Gonsiori tänava poole.

Seda tänavat mööda kulgeb mitu bussiliini. Bussidel 60 ja 63 on seal peatus Maneeži.
 Hoonestus 
Villem Reimani tänav 3 hoones asub ka Tallinna Mürakaru Lasteaed.

Villem Reimani tänav 9 asub kauplus-paviljon, endine lillepood Kannike. Epp Lankots, Eesti 20. sajandi arhitektuuri kaitse programm. Tallinna nõukogudeaegne ehituspärand, Tallinn 2009, lk 41

 Ajalugu 
pisi|left|Reimani tänav algpikkuses, 1942. aasta Tallinna kesklinna kaardil
Tänav on nimetatud Villem Reimani järgi, kes oli eesti vaimulik ning üks rahvusliku liikumise juhte 19. sajandi lõpus ja 20. sajandi alguses.

Tänav ulatus loomisel 1934. aastal Ahtri / Karu tänavast Maakri tänavani, hiljem on sellest magistraaltänavate Narva maantee ja Tartu maantee lõikekohtades eraldatud tänased Parda tänav ja Kivisilla tänav. Lõikamisel muutusid ka majanumbrid, seda juba ENSV ajal, mil tänase Parda tänava lõigule ühtki aadressi ei omistatud.

Algsel aadressil Reimani tänav 9 asus OÜ Raadio-Elektrotehnika Tehas (RET) (hilisemad aadressikujud Ahtri 10a / Parda 8)OÜ Raadio-Elektrotehnika Tehas RET (RaadioTuba / Rain Vaikla) ja aadressil Reimanni 11 AS "Are" raadiotehasAS ARE Elektrotehnika Tehased (RaadioTuba / Rain Vaikla) (hilisemad aadressikujud Narva mnt 11e / Parda 6; tänapäeval on kogu see osa Reimani tänavast eraldatud eraldi Parda tänavaks).

Eesti NSV ajal kandis Reimani tänav Jaan Anveldi nime. See nimi anti tänavale 1957. aastal. Villem Reimani nime sai tänav tagasi 18. oktoobril 1991.

 Viited 

 Välislingid 
Eesti Keele Instituut: päring kohanimeandmebaasist

Kategooria:Kesklinna linnaosa tänavad